1993R2037 — DA — 19.12.2004 — 002.002

Dette dokument er et dokumentationsredskab, og institutionerne påtager sig intet ansvar herfor

Ændret ved:





Berigtiget ved:









▼B

KOMMISSIONENS FORORDNING (EØF) Nr. 2037/93

af 27. juli 1993

om gennemførelsesbestemmelser til Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser for landbrugsprodukter og levnedsmidler







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 2081/92 af 14. juli 1992 om beskyttelse af geografiske betegnelser og oprindelsesbetegnelser for landbrugsprodukter og levnedsmidler ( 1 ), særlig artikel 16, og ud fra følgende betragtninger: ud fra følgende betragtninger: Det bør fastsættes, på hvilke betingelser en fysisk eller juridisk person i særlige tilfælde kan indgive ansøgning om registrering; da der er indbyrdes forskelle i retstilstanden i medlemsstaterne, kan det accepteres, at en indsigelsesmeddelelse i henhold til artikel 7 i forordning (EØF) nr. 2081/92 indgives af en gruppe personer, der har interessefællesskab; for at nævnte forordning kan blive anvendt ensartet, bør fristerne for indsigelse i forbindelse med registreringsproceduren præciseres; Kommissionen kan anvende relevante midler til at fastslå, om der foreligger tilfælde som nævnt i artikel 3, stk. 1, i forordning (EØF) nr. 2081/92 og forhold, der i medlemsstaterne kan foranledige, at forbrugerne vildledes som omhandlet i forordning (EØF) nr. 2081/92; der er tale om en ny EF-ordning, der tager sigte på at beskytte oprindelsesbetegnelser og geografiske betegnelser, og som indebærer nye, karakteriserende angivelser; betydningen af sådanne betegnelser må forklares over for offentligheden, uden at producenterne og/eller forarbejdningsvirksomhederne dog fritages for selv at iværksætte fremstød for deres produkter; de i denne forordning fastsatte foranstaltninger er i overensstemmelse med udtalelse fra Udvalget for Geografiske Betegnelser og Oprindelsesbetegnelser — UDSTEDT FØLGENDE FORORDNING:







Artikel 1

1. En fysisk eller juridisk person, der ikke svarer til definitionen i artikel 5, stk. 1, andet afsnit, i forordning (EØF) nr. 2081/92, kan i særlige, velbegrundede tilfælde indgive ansøgning om registrering i henhold til artikel 5 i forordning (EØF) nr. 2081/92, hvis det, når ansøgningen indgives, drejer sig om den eneste eksisterende producent i det afgrænsede geografiske område.

Ansøgningen kan kun godtages, hvis:

a) der findes faste og vedvarende lokale metoder, der kun anvendes af den pågældende person, og

b) det afgrænsede geografiske område har kendetegn, der er væsensforskellige fra de omgivende områders og/eller produktets kendetegn er forskellige.

2. I det i stk. 1 omhandlede tilfælde betragtes den fysiske eller juridiske person, der har indgivet ansøgning om registrering, som en sammenslutning efter artikel 5 i forordning (EØF) nr. 2081/92.

Artikel 2

Når en gruppe personer uden status som juridisk person i national ret ligestilles med en juridisk person, kan denne gruppe dels indgive en ansøgning i henhold til artikel 1, dels gøre sig bekendt med ansøgningen i den forstand og på de betingelser, der er fastsat i artikel 7, stk. 2, i forordning (EØF) nr. 2081/92, og rejse indsigelse i den forstand og på de betingelser, der er fastsat i artikel 7, stk. 3, i nævnte forordning.

Artikel 3

Hvad angår den frist, der er omhandlet i artikel 7, stk. 1, i forordning (EØF) nr. 2081/92, gælder:

— enten den dato, hvor medlemsstaten ifølge poststemplet har afsendt indsigelsesmeddelelsen, — eller

— modtagelsesdatoen, hvis indsigelsesmeddelelsen er afleveret direkte eller sendt pr. telex eller telefax af medlemsstaten til Kommissionen.

Artikel 4

Kommissionen kan iværksætte enhver relevant foranstaltning til at fastslå, hvorvidt der foreligger tilfælde, hvor en betegnelse er blevet en artsbetegnelse efter artikel 3, stk. 1, i forordning (EØF) nr. 2081/92, og forhold, der eventuelt kan foranledige, at forbrugerne vildledes, og hvor der for de pågældende tilfælde og forhold træffes afgørelse efter nævnte forordnings artikel 15.

Artikel 5

I en periode på fem år efter denne forordnings ikrafttrædelsesdato træffer Kommissionen de fornødne informationsforanstaltninger, der dog ikke må bestå i støtte til producenterne og/eller forarbejdningsvirksomhederne, for at gøre offentligheden bekendt med betydningen af angivelserne »BOB« og »BGB«, »beskyttet oprindelsesbetegnelse« og »beskyttet geografisk betegnelse« på EF-sprogene.

▼M1

Den frist på fem år, der er fastsat i det foregående afsnit, forlænges med fire år. Der foretages en evaluering af de gennemførte informationsforanstaltninger.

Artikel 5a

1. De betegnelser, der er registreret som beskyttede oprindelsesbetegnelser (BOB) eller som beskyttede geografiske betegnelser (BGB), kan ledsages af et EF-symbol, der fastlægges efter fremgangsmåden i artikel 15 i forordning (EØF) nr. 2081/92.

2. EF-symbolet må kun anbringes på produkter, der er i overensstemmelse med forordning (EØF) nr. 2081/92.

3. Angivelserne »BOB«, »BGB«, »beskyttet oprindelsesbetegnelse«, »beskyttet geografisk betegnelse« 1 eller tilsvarende traditionelle nationale angivelser kan anvendes uden EF-symbolet.

▼M2

Artikel 5b

Det EF-symbol, der er omhandlet i artikel 5a, består af de modeller, som er anført i bilag I, del A, til denne forordning. De angivelser, der kan anvendes sammen med symbolet, er anført i bilag I, del B, til denne forordning, samt de tilsvarende nationale traditionelle angivelser.

Ved anvendelse af EF-symbolet og angivelserne skal de tekniske reproduktionsregler, der er fastlagt i den grafiske vejledning i bilag II til denne forordning, overholdes.

▼B

Artikel 6

Den i artikel 7, stk. 5, i forordning (EØF) nr. 2081/92 fastsatte frist på tre måneder løber fra den dato, hvor Kommissionen sender medlemsstaterne en opfordring til at finde frem til en aftale.

▼M2

Artikel 6a

En medlemsstat kan bestemme, at navnet på den kontroltjeneste eller det kontrolorgan, der er omhandlet i artikel 10 i forordning (EØF) nr. 2081/92, og som hører under dens egne kontrolstrukturer, skal angives på den etiket, der anvendes ved afsætningen af landbrugsproduktet eller levnedsmidlet.

▼B

Artikel 7

Denne forordning træder i kraft den 26. juli 1993.

Denne forordning er bindende i alle enkeltheder og gælder umiddelbart i hver medlemsstat.

▼M3









BILAG I

Del A.1

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

Del A.2

Español

Čeština

Dansk

Deutsch

Eesti keel

Ελληνικά

English

Français

Italiano

Latviešu valoda

Lietuvių kalba

Magyar

Malti

Nederlands

Polski

Português

Slovenčina

Slovenščina

Suomi

Svenska

Del B







EF-sprog Forkortelser Navn ES DOP/IGP denominación de origen protegida indicación geográfica protegida CS CHOP/CHZO chráněné označení původu chráněné zeměpisné označení DA BOB/BGB beskyttet oprindelsesbetegnelse beskyttet geografisk betegnelse DE g.U./g.g.A. geschützte Ursprungsbezeichnung geschützte geographische Angabe ET KPN/KGT kaitstud päritolunimetus kaitstud geograafiline tähis EL ΠΟΠ/ ΠΓΕ προστατευόμενη oνομασία προελεύσεως προστατευόμενη γεωγραφική ένδειξη EN PDO/PGI protected designation of origin protected geographical indication FR AOP/IGP appellation d’origine protégée indication géographique protégée IT DOP/IGP denominazione d’origine protetta indicazione geografica protetta LV ACVN/AĢIN aizsargāts cilmes vietas nosaukums aizsargāta ģeogrāfiskās izcelsmes norāde LT SKVN/SGN saugoma kilmės vietos nuoroda saugoma geografinė nuoroda HU OEM/OFJ oltalom alatt álló eredetmegjelölés oltalom alatt álló földrajzi jelzés MT DPO/IĠP denominazzjoni protetta ta’ oriġini indikazzjoni ġeografika protetta NL BOB/BGA beschermde oorsprongsbenaming beschermde geografische aanduiding PL CHNP/CHOG chroniona nazwa pochodzenia chronione oznaczenie geograficzne PT DOP/IGP denominação de origem protegida indicação geográfica protegida SK CHOP/CHZO chránené označenie pôvodu chránené zemepisné označenie SL ZOP/ZGO zaščitena označba porekla zaščitena geografska označba FI SAN/SMM suojattu alkuperänimitys suojattu maantieteellinen merkintä SV SUB/SGB skyddad ursprungsbeteckning skyddad geografisk beteckning

▼M2









BILAG II

GRAFISK VEJLEDNING

INDHOLD Indledning Formålet med at anvende et logo BOB/BGB-logoets generelle anvendelse 2.1. Referencefarver 2.2. Logo i en farve 2.3. Kontrast til bundfarver 2.4. Typografi 2.5. Sprogversion 2.6. Mindstemål 2.7. Placering af logoet på emballager og etiketter Specielle anvendelser 3.1. I medierne 3.2. I andre sammenhænge Original film 4.1. Valg af to farver 4.2. Logoets konturer 4.3. Valg af farve i positiv 4.4. Valg af farve i negativ 4.5. Farveprøver (gul, blå)

1. INDLEDNING

FORMÅLET MED AT ANVENDE ET LOGO

Dette logo vil give producenterne af landbrugsprodukter og levnedsmidler mulighed for at gøre deres produkter mere synlige for forbrugerne i Den Europæiske Union. Det anvendes til produkter, som er blevet registreret i henhold til forordning (EØF) nr. 2081/92 om beskyttelse af geografiske betegnelser og oprindelsesbetegnelser.

For at blive registreret i henhold til forordningen skal en betegnelse opfylde betingelserne for tildeling af den beskyttede oprindelsesbetegnelse (BOB) eller den beskyttede geografiske betegnelse (BGB). Et at kravene er, at produktet har en eller anden form for tilknytning til det geografiske område, det hidrører fra. De to nævnte betegnelser adskiller sig kun fra hinanden ved den måde, hvorpå de er knyttet til det geografiske område, idet den beskyttelse, forordningen giver dem, er den samme.

For at opnå denne beskyttelse skal produkterne have særlige kendetegn, som angives i en varespecifikation. Medlemsstaterne skal beskytte forbrugeren ved at kontrollere, at betegnelsen benyttes forskriftsmæssigt, og at varespecifikationen overholdes.

Der findes allerede et EF-logo, der benyttes som garantimærke for visse traditionelle fødevarespecialiteter (»Garanti for Traditionel Specialitet«), uafhængigt af produktionsstedet. Det nye logo bygger på samme model. Desuden er den grafiske udformning ens for de to betegnelser (BOB og BGB). Dette skaber sammenhæng mellem der (SIC! de) europæiske systemers forskellige grafiske afbildninger og begrænser antallet af symboler på markedet.

BOB- og BGB-logoet er en garanti for samtlige EU-forbrugere for, at produktets specielle egenskaber skyldes dets geografiske oprindelse. Logoet vil således øge forbrugernes tillid til Deres produkter.

Med dette logo har De som producent fået et nyttigt markedsføringsredskab. De kan anbringe logoet på emballagen eller anvende det i Deres reklamekampagner.

Denne grafiske vejledning skal være til hjælp for Dem ved trykningen af logoet. Den indeholder forslag om forskellige anvendelsesmuligheder og giver Dem mulighed for at træffe Deres valg i overensstemmelse med Deres specielle behov.

BOB- og BGB-logoet er udformet på basis af ovennævnte logo for »Garanti for Traditionel Specialitet«. Eneste forskel er, at takkerne og den centrale del af logoet er i blåt.

I logoet indgår en grafisk afbildning af plovfurer, som symboliserer produktets oprindelse.

2. BOB/BGB-LOGOETS GENERELLE ANVENDELSE

2.1. REFERENCEFARVER

Når logoet skal benyttes til emballager eller etiketter, anbefales det at anvende farver, enten staffagefarver (PANTONE) eller firfarvetryk.

2.2. LOGO I ÉN FARVE

I de tilfælde, hvor emballagen eller etiketten har helt andre farver end logoets referencefarver, er der to muligheder:

Logo i positiv

Hvis emballagens eller etikettens bundfarve er lys, benyttes et logo i positiv, idet man anvender emballagens eller etikettens mørkeste farve.

Logo i negativ

Hvis emballagens eller etikettens bundfarve er mørk, anvendes et logo i negativ, idet man anvender emballagens eller etikettens bundfarve.

2.3. KONTRAST TIL BUNDFARVER

Hvis man vælger at anvende et logo i farver på en farvet baggrund, som gør det vanskeligt at læse teksten, sætter man en ring omkring logoet, således at det kontrasterer bedre med bundfarven.

2.4. TYPOGRAFI

Teksten er sat i TIMES ROMAN i versaler. Hvis teksten bruges alene, reduceres skriften som angivet i punkt 2.6.

2.5. SPROGVERSION

Logoet kan anvendes i den eller de sprogversioner, De ønsker.

2.6. MINDSTEMÅL

På emballager

Det vil undertiden være nødvendigt at reducere logoet for at kunne anvende det til forskellige typer emballager og etiketter. Mindstemålet er dog 15 mm i diameter.

I medierne

(Dagblade, brochurer osv.)

Når logoet anvendes til dette specifikke formål, er mindstemålet 25 mm i diameter.

2.7. PLACERING AF LOGOET PÅ EMBALLAGER OG ETIKETTER

Formålet med at anvende BOB- og BGB-logoet er at understrege, at det drejer sig om et særligt produkt, som adskiller sig fra andre lignende produkter. Det vil derfor være mest hensigtsmæssigt at forsyne logoet med farver. Herved bliver det mere iøjnefaldende og vil lettere og hurtigere blive genkendt af forbrugeren.

BOB- og BGB-logoer i én farve eller i negativ bør kun anvendes, når det af tekniske årsager er umuligt at anvende et logo i farver.

3. SPECIELLE ANVENDELSER

3.1. I MEDIERNE

Når logoet anvendes reklamekampagner (annoncer i dagblade og tidsskrifter, plakater, tv, video, direct marketing osv.), bør det fremtræde i farver.

3.2. I ANDRE SAMMENHÆNGE

Når logoet anvendes i andre sammenhænge, f.eks. på køretøjer, i udstillingsvinduer og lignende, skal farverne være så tæt som muligt på førnævnte referencefarver.

4. ORIGINAL FILM

4.1. VALG AF TO FARVER

4.2. LOGOETS KONTURER

4.3. VALG AF FARVE I POSITIV

4.4. VALG AF FARVE I NEGATIV

4.5. FARVEPRØVER

PANTONE 109